**Modul de a fi**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar noaptea cu picioarele-n pământ trece prin câmpie

ca o femeie cu glezne subţiri şi nervii întinşi,

întunericul nu spune nimic din tot ce ascunde,

iubirea născută din păcatul nerecunoscut

îşi lasă amprenta să cadă pe umerii luminii

ca norul gălbui apărut în faţa soarelui,

mişcarea umbrei sub tălpile de lut.

Un început cât un cânt de ciocârlie rămas în aer

aduce amiaza în ierburile aproape coapte

în care se odihneşte tăcerea.

Sper...

Ăsta e modul de a fi

ce se prinde ca visul de somn, altfel totul curge

printr-o împărăţie de culoare.

Tot ce iubesc acum oamenii nu ştiu.